Alexander von Uexküll-Güldenband (1840−1912)

Alexander Karl Abraham von Uexküll-Güldenband (ka Üxküll-Gyllenband, Yxkull-Gyllenband; vene Александр Александрович Икскуль фон Гильденбандт; 20. veebruar 1840 Peterburi – 10. juuli 1912 Peterburi) oli baltisaksa päritolu Venemaa riigitegelane, vabahärra. 

Ta oli suurvürstinna Jelena Pavlovna õuemeister (1866–1872), kammerhärra (1868), Liivimaa asekuberner 11. veebruarist 1872 kuni 6. detsembrini 1874 ja Liivimaa tsiviilkuberner 6. detsembrist 1874 kuni 6. novembrini 1882. Seejärel Harkovi (24. mai 1884–30. jaanuar 1886) ja Pihkva (30. jaanuar 1886–2. märts 1888) tsiviilkuberner, senaator (1888), Venemaa Evangeeliumi Luteriusu Kiriku Peakonsistooriumi president (1891–1896), siseministri abi (1896–1899), alates 1899 Riiginõukogu liige, tõeline riiginõunik (1901), tõeline salanõunik, Briljantidega Püha Aleksander Nevski ordeni kavaler.
 

Talle kuulus Viiburi lähedal Pikiruukkis Augustenhof'i mõis.

Perekond
Tema vanemad olid kindralleitnant ja Poltaava kadetikorpuse direktor, vabahärra Alexander von Uexküll-Güldenband (1799–1880) ja Emilie Peretz (1815–1878). Tema noorem vend Julius Karl (1853–1918) oli samuti Venemaa riigitegelane (senaator, tõeline salanõunik ja riigisekretär).

Ta abiellus 1863 Lina von Adelsoniga (1843–1911), kes oli meditsiinidoktori ja tõelise riiginõuniku Joseph von Adelsoni ja Johanna Benjamini tütar. Abielust sündis:
Alexander Johann (1864–1923 Helsingi), tõeline riiginõunik, abiellus 1894 näitleja Ida Aalbergiga (1858–1915) ja 1919 Inge Helene Nordbergiga.

Viited

Välislingid

Baltisakslased
Liivimaa kubernerid
Liivimaa viitsekubernerid
Tõelised salanõunikud
Alexander Karl Abraham von Üxküll-Güldenband
Venemaa keisririigi poliitikud
Venemaa keisririigi Riiginõukogu liikmed
Venemaa keisririigi senaatorid
Sündinud 1840
Surnud 1912